Mosaïekprojek en -roete - My Matzikama | My Matzikama
Mosaïekprojek en -roete
Die lede van die Wesland-kunstevereniging (WAA) in die Olifantsriviervallei het in Julie begin met 'n Mandela-mosaïekprojek.
Volgens Desireé Brand, mosaïek-programfasiliteerder en stigter van die Sculpture Workshop op Vredendal, is die doel van die projek om Nelson Mandela se besoek aan Vredendal in 1995 te herdenk en dat die mosaïekprojek op 'n openbare plek opgerig sal word wanneer dit voltooi is.
"Die mosaïekwerke is amper klaar en die WAA beplan ook om 'n mosaïekroete te skep wat sowat tien punte in die Olifantsrivier insluit. Dit sal ook gemeenskappe met mekaar verbind soos die teëltjies met mekaar verbind en daardeur 'n mooi kunswerk skep," sê Brand.
"Ons hoop om te fokus op belangrike aspekte wat ons almal raak en ons wil graag hê dat die idees self van die gemeenskappe in die Matzikama-streek sal kom. Wanneer daar dan gesamentlik op iets besluit word, wil ons hier by WAA hê dat mense betrokke raak by die proses van die roete sodat hulle kan leer hoe om mosaïek te doen," voeg Brand by.
Persone wat belang stel om deel te wees van die projek, kan Desireé Brand kontak by 073 259 5093 of stuur 'n e-pos na desireebrandsculpture@gmail.com.
Die gewilde Madeliefie Makietie is terug by die see op Strandfontein
Die gewilde Madeliefie Makietie-fees, wat verlede jaar vir die eerste keer op Strandfontein aangebied is, keer vanjaar terug na...
Ruth Thomas besoek Vredendal-tehuis
Op Vrydag, 1 Maart, het Ruth Thomas van Gideons ons tehuis kom besoek. Sy het Bybels vir afdeling B...
Thi Art-restaurant bedien Sondag-middagete
Thi Art-restaurant is 'n ongelooflike mooi plek om 'n ete te gaan geniet en lekker gesellig saam met vriende...
Kampterrein: Die Movie nóú op DVD beskikbaar
In hierdie eietydse Suid-Afrikaanse familiekomedie is vakansie-chaos aan die orde van die dag. Wanneer die Afrikaanse gesin, die Fouchés,...